CELEX: 62020CB0321
Language: hr
Date: 2021-02-04 00:00:00
Title: Predmet C-321/20: Rješenje Suda (sedmo vijeće) od 4. veljače 2021. (zahtjev za prethodnu odluku koji je uputio Audiencia Provincial de Barcelona – Španjolska) – CDT, SA/MIMR, HRMM („Zahtjev za prethodnu odluku – Članak 99. Poslovnika Suda – Zaštita potrošača – Vremenski učinci presude – Direktiva 93/13/EEZ – Nepošteni uvjeti u potrošačkim ugovorima – Ovlasti nacionalnog suca u slučaju kada utvrdi da je neka odredba „nepoštena” – Odredba o prijevremenom dospijeću – Djelomično uklanjanje sadržaja nepoštenog uvjeta – Načelo pravne sigurnosti – Obveza usklađenog tumačenja”)

10.5.2021   
            
            
               HR
            
            
               Službeni list Europske unije
            
            
               C 182/23
            
         
      Rješenje Suda (sedmo vijeće) od 4. veljače 2021. (zahtjev za prethodnu odluku koji je uputio Audiencia Provincial de Barcelona – Španjolska) – CDT, SA/MIMR, HRMM
      (Predmet C-321/20) (1)
      
      („Zahtjev za prethodnu odluku - Članak 99. Poslovnika Suda - Zaštita potrošača - Vremenski učinci presude - Direktiva 93/13/EEZ - Nepošteni uvjeti u potrošačkim ugovorima - Ovlasti nacionalnog suca u slučaju kada utvrdi da je neka odredba „nepoštena” - Odredba o prijevremenom dospijeću - Djelomično uklanjanje sadržaja nepoštenog uvjeta - Načelo pravne sigurnosti - Obveza usklađenog tumačenja”)
      (2021/C 182/32)
      Jezik postupka: španjolski
      
         Sud koji je uputio zahtjev
      
      Audiencia Provincial de Barcelona
      
         Stranke glavnog postupka
      
      
         Tužitelj: CDT, SA
      
         Tuženik: MIMR, HRMM
      
         Izreka
      
      
                  1.
               
               
                  Pravo Unije, osobito načelo pravne sigurnosti, treba tumačiti na način da mu se ne protivi situacija u kojoj nacionalni sud ne primijeni odredbu nacionalnog prava koja mu omogućuje da izmijeni nepoštenu odredbu ugovora sklopljenog između trgovca i potrošača u situaciji u kojoj ta odredba, za koju je presudom od 14. lipnja 2012., Banco Español de Crédito (C-618/10, EU:C:2012:349), utvrđeno da je suprotna članku 6. stavku 1. Direktive Vijeća 93/13/EEZ od 5. travnja 1993. o nepoštenim uvjetima u potrošačkim ugovorima, još uvijek nije bila predmet zakonodavne izmjene u skladu s tom presudom u trenutku sklapanja tog ugovora.
               
            
                  2.
               
               
                  Načelo pravne sigurnosti treba tumačiti na način da ne dopušta nacionalnom sudu, koji je utvrdio nepoštenost ugovornog uvjeta, u smislu članka 3. Direktive 93/13, da izmijeni sadržaj tog uvjeta, zbog čega ga taj sud mora odbiti primijeniti. Ipak, članci 6. i 7. te direktive ne protive se tome da nacionalni sud zamijeni takav uvjet dispozitivnom odredbom nacionalnog prava ako predmetni ugovor o zajmu ne može ostati na snazi u slučaju uklanjanja tog nepoštenog uvjeta i ako poništenje tog ugovora u cjelini izlaže potrošača posebno štetnim posljedicama, a što je na sudu koji je uputio zahtjev da provjeri.
               
            
         (1)  SL C 359, 26. 10. 2020.